钦定古今图书集成/明伦汇编/氏族典/第619卷 > 《凌迪知万姓统谱》 > 必兰阿鲁带
## 钦定古今图书集成/明伦汇编/氏族典/第619卷 > 《凌迪知万姓统谱》 > 必兰阿鲁带

按《金史必兰阿鲁带传》：“阿鲁带，贞祐初累官宁化州
刺史。二年，同知真定府事，权河北大名宣抚副使。三
年，保全赞皇，加遥授安武节度使，改招义军节度使，
充宣抚副使。寻权元帅左都监，行元帅府事，遣都统
奥屯喜哥复取威州及获鹿县。既而招择义军为三

以备缓急。泽州旧隶昭义军，近年改隶孟州。阿鲁带
奏：“泽州城郭坚完，器械具备，臣能保守之。”诏复隶昭
义军。是岁，潼关失守，阿鲁带趋备蓝田、商州，乃陈河
北利害，乞复置潞州帅府。阿鲁带行次沔池，右副元
帅蒲察阿里不孙败绩，逃匿不知所在，阿鲁带亦被
创，收集溃卒，卧沔池，诏还潞州。兴定元年，改签枢密
院事。数月，以元帅左监军兼山东路统军使，知益都
事。未几，权参知政事，行尚书省于益都。阿鲁带复立
潞州最有功。既而去，潞州渐不能守矣。

### 室孙姓悉居姓悉云姓疋娄姓乙干姓馝刊姓叱 灵姓叱吕姓叱门姓邑裘姓偪阳姓密须姓密茅 姓邑田姓部汇考

郑樵《通志》。